b'\n_START_ARTICLE_\nI\xc5\xa1rinktieji (TV serialas)\n_START_SECTION_\nSiu\xc5\xbeetas\n_START_PARAGRAPH_\nSerijos pasakoja apie du brolius, Sem\xc4\x85 ir Dyn\xc4\x85, kuriuos vaidina Jared Padalecki ir Jensen Ackles, kurie va\xc5\xbeiuoja skersai \xc5\xa1al\xc4\xaf su savo 1967 met\xc5\xb3 Chevy Impala ir tiria bei kovoja su antgamtiniais \xc4\xafvykiais ir kitais nepaai\xc5\xa1kinamais atsitikimais (daugelis j\xc5\xb3 yra pagr\xc4\xafsti tautosaka, mitais ir amerikieti\xc5\xa1komis miest\xc5\xb3 legendomis) taip pat ir klasikin\xc4\x97mis antgamtin\xc4\x97mis b\xc5\xabtyb\xc4\x97mis, tokiomis kaip vampyrai, vilkolakiai ir vaiduokliai._NEWLINE_Eric Kripke, serij\xc5\xb3 k\xc5\xabr\xc4\x97jas, cituoja Neil Gaiman \xe2\x80\x9eMiego nyk\xc5\xa1tuk\xc4\x85\xe2\x80\x9c ir \xe2\x80\x9e Amerikos Dievus\xe2\x80\x9c, \xe2\x80\x9eAmerikos Vilkolak\xc4\xaf Londone\xe2\x80\x9c ir Joseph Campbell \xe2\x80\x9eDidvyrio Kelion\xc4\x99\xe2\x80\x9c kaip \xc4\xaftakos \xe2\x80\x9eI\xc5\xa1rinktiesiems\xe2\x80\x9c \xc5\xa1altin\xc4\xaf.\n_START_SECTION_\nPirmasis sezonas\n_START_PARAGRAPH_\nPirmasis sezonas prasideda, kai Dynas pasirodo Semo namuose ir pasako, jog j\xc5\xb3 t\xc4\x97vas i\xc5\xa1vyko \xc4\xaf med\xc5\xbeiokl\xc4\x99 ir dar negr\xc4\xaf\xc5\xbeo. Dynas pra\xc5\xa1o Semo pagalbos, ta\xc4\x8diau \xc5\xa1is nenori va\xc5\xbeiuoti d\xc4\x97l tur\xc4\x97t\xc5\xb3 nesutarim\xc5\xb3 su t\xc4\x97vu, ta\xc4\x8diau galiausiai sutinka ir broliai i\xc5\xa1vyksta. Sezono prad\xc5\xbeioje Semo mergina yra nu\xc5\xbeudoma. Semas tiki, kad jis gal\xc4\x97jo j\xc4\x85 apsaugoti, jei neb\xc5\xabt\xc5\xb3 i\xc5\xa1va\xc5\xbeiav\xc4\x99s su broliu. Taigi Semas nutaria neiti \xc4\xaf susitikim\xc4\x85 d\xc4\x97l pri\xc4\x97mimo \xc4\xaf teis\xc4\x97s mokykl\xc4\x85, nes nori sumed\xc5\xbeioti padar\xc4\x85, kuris nu\xc5\xbeud\xc4\x97 jo mergin\xc4\x85. Semo ir Dyno mama mir\xc4\x97 taip pat, kai Semas buvo dar tik k\xc5\xabdikis, tod\xc4\x97l broliai mano, jog tas padaras, kuris nu\xc5\xbeud\xc4\x97 j\xc5\xb3 motin\xc4\x85, nu\xc5\xbeud\xc4\x97 ir Semo mergin\xc4\x85. Jie tiki, kad j\xc5\xb3 \xc5\xa1eima ka\xc5\xbekokiu b\xc5\xabdu yra suri\xc5\xa1ta su demonu, kur\xc4\xaf yra min\xc4\x97j\xc4\x99s j\xc5\xb3 t\xc4\x97vas savo u\xc5\xbera\xc5\xa1\xc5\xb3 knygel\xc4\x97je. Tad broliai nusprend\xc5\xbeia vytis demon\xc4\x85, bet tuo pat metu pad\xc4\x97ti kitiems kovoti su antgamtiniais padarais. Jie keliauja per \xc5\xa1al\xc4\xaf bandydami prisiartinti prie demono arba savo t\xc4\x97vo, ta\xc4\x8diau supranta, kad nei vienas i\xc5\xa1 pastar\xc5\xb3j\xc5\xb3 nenori b\xc5\xabti surastas.\n_START_SECTION_\nAntrasis sezonas\n_START_PARAGRAPH_\nAntrajame sezone i\xc5\xa1ai\xc5\xa1k\xc4\x97ja, jog demonas turi didesni\xc5\xb3 plan\xc5\xb3 Semui Winchesteriui. T\xc4\x85 nakt\xc4\xaf, kai mir\xc4\x97 jo motina, Semas buvo u\xc5\xbekr\xc4\x97stas demono krauju, kuris jam u\xc5\xbeaugus suteik\xc4\x97 galing\xc4\x85 telepatin\xc4\x99, ai\xc5\xa1kiaregio gali\xc4\x85. Demonas tok\xc4\xaf geb\xc4\x97jim\xc4\x85 suteik\xc4\x97 ir kitiems vaikams, sulaukusiems 6 m\xc4\x97nesi\xc5\xb3. Azazelis nu\xc5\xbeudomas sezono pabaigoje, ta\xc4\x8diau demonas sp\xc4\x97ja \xc4\xafvykdyti savo planus ir atverti pragaro_NEWLINE_Vartus, taip paleisdamas gauj\xc4\x85 demon\xc5\xb3 \xc4\xaf pasaul\xc4\xaf. \xc5\xa0io \xc4\xafvykio metu mir\xc5\xa1ta Semas, ta\xc4\x8diau yra atgaivinamas kai Dynas mainais u\xc5\xbe brolio prik\xc4\x97lim\xc4\x85 parduoda savo siel\xc4\x85 kry\xc5\xbekel\xc4\x97s demonui antro sezono pabaigoje.\n_START_SECTION_\nTre\xc4\x8diasis sezonas\n_START_PARAGRAPH_\nTre\xc4\x8diajame sezone siu\xc5\xbeetas susifokusuoja ties bandymu i\xc5\xa1laisvinti Dyn\xc4\x85 i\xc5\xa1 jo sutarties. Veiksmui vystantis, broliai susitinka su demone vardu Rub\xc4\x97, kuri yra susidom\xc4\x97jusi Semu ir tvirtina galinti pad\xc4\x97ti i\xc5\xa1gelb\xc4\x97ti Dyn\xc4\x85. Taip pat jie susitinka su Bela Talbot, magi\xc5\xa1k\xc5\xb3 objekt\xc5\xb3 "savininke\xe2\x80\x9c ir pardav\xc4\x97ja, kuri pastoviai mai\xc5\xa1osi j\xc5\xb3 kelyje. Galiausiai broliams pavyksta susekti demon\xc4\x85, kuris sudar\xc4\x97 su Dynu sutart\xc4\xaf. Tai demon\xc4\x97 vardu Lilith, kuri siekia ir Semo mirties. Ta\xc4\x8diau Semui ir Rubei nepavyksta i\xc5\xa1gelb\xc4\x97ti Dyno, kuris yra nu\xc5\xbeudomas ir nusiun\xc4\x8diamas \xc4\xaf pragar\xc4\x85.\n_START_SECTION_\nKetvirtasis sezonas\n_START_PARAGRAPH_\nKetvirtasis sezonas prasideda apsvaigusio ir pasimetusio Dyno prabudimu karste. Dievo pavedimu_NEWLINE_jis yra i\xc5\xa1gelb\xc4\x97jamas angelo vardu Castiel. Kol Dynas buvo mir\xc4\x99s, Semas padedamas Rub\xc4\x97s i\xc5\xa1lavina savo sugeb\xc4\x97jimus. Greitai atskleid\xc5\xbeiama, kad Dynas buvo atgaivintas, kad pad\xc4\x97t\xc5\xb3 sustabdyti Lilith plan\xc4\x85 nutraukti 66 antspaudus, kurie v\xc4\x97l i\xc5\xa1laisvint\xc5\xb3 Liucifer\xc4\xaf. Sezono pabaigoje Semas nu\xc5\xbeudo Lilith, bet jos nu\xc5\xbeudymas yra paskutinis antspaudas. Rub\xc4\x97 vis\xc4\x85 laik\xc4\x85 lyd\xc4\x97jo Sem\xc4\x85, ta\xc4\x8diau ker\xc5\xa1ydamas Dynas j\xc4\x85 nu\xc5\xbeudo. Taigi, kai Semas nu\xc5\xbeudo Lilith taip nutraukdamas paskutin\xc4\xaf antspaud\xc4\x85, i\xc5\xa1laisvin\xc4\x85 Liucifer\xc4\xaf, kuris paskleid\xc5\xbeia pragar\xc4\x85 \xc5\xbeem\xc4\x97je.\n_START_SECTION_\nPenktasis sezonas\n_START_PARAGRAPH_\nPenktasis sezonas sukasi aplink kov\xc4\x85, kaip sustabdyti Liucifer\xc4\xaf ir i\xc5\xa1gelb\xc4\x97ti pasaul\xc4\xaf nuo apokalips\xc4\x97s. \xc5\xa0iame sezone Castiel ie\xc5\xa1ko Dievo, o Semas ir Dynas kovoja d\xc4\x97l savo likim\xc5\xb3, nes jie turi b\xc5\xabti Liuciferio ir Mykolo indais (Liuciferis ir Mykolas turi \xc4\xafsik\xc5\xabnyti \xc4\xaf Semo ir Dyno k\xc5\xabnus). Jie bando sustabdyti Liucifer\xc4\xaf \xe2\x80\x9eColt\xe2\x80\x9d (\xc5\xa1autuvu, kuriuo galima nu\xc5\xbeudyt demonus), kur\xc4\xaf gauna i\xc5\xa1 demono Kraulio, bet tai nepadeda, nes Liuciferis negali b\xc5\xabti juo nu\xc5\xbeudytas. V\xc4\x97liau Dynas nutaria sutikti b\xc5\xabti Mykolo indu. Vietoj to, Dynas nu\xc5\xbeudo angel\xc4\x85 Zacharij\xc4\x85, kuris kankino brolius vis\xc4\x85 sezon\xc4\x85. Mykolas galiausiai pasinaudoja Adamu Miliganu, netik\xc4\x97tai atsiradusiu netikru Semo ir Dyno broliu, kaip nauju indu. Deja, nepavyksta nugal\xc4\x97ti Liuciferio, Semas ir Dynas kartu su demono Kraulio pagalba, nusprend\xc5\xbeia surinkti keturis \xc5\xbeiedus i\xc5\xa1 Pragaro Raiteli\xc5\xb3, \xc4\xafskaitant mirt\xc4\xaf, kuri yra kaip raktas \xc4\xaf Liuciferio kal\xc4\x97jim\xc4\x85. Gal\xc5\xb3 gale, Semas \xc4\xafsileid\xc5\xbeia Liucifer\xc4\xaf, sutikdamas b\xc5\xabti jo indu, jis nu\xc5\xbeudo Bob\xc4\xaf ir Castiel, kuris pavirsta \xc5\xbemogumi. Semas sugeba atgauti kontrol\xc4\x99, d\xc4\x97ka jo ry\xc5\xa1io su broliu Dynu ir i\xc5\xa1varo i\xc5\xa1 sav\xc4\x99s Liucifer\xc4\xaf, o Adamas (kuriame yra Mykolas) kartu su Liuciferiu pasiun\xc4\x8diamas \xc4\xaf Liuciferio narv\xc4\x85 dar kart\xc4\x85. Castiel prikeliamas Dievo ir yra galingesnis nei bet kada. Jis prikelia Bob\xc4\xaf ir tada gr\xc4\xaf\xc5\xbeta \xc4\xaf dang\xc5\xb3, siekdamas atstatyti tvark\xc4\x85. Dynas gr\xc4\xaf\xc5\xbeta pas jo sen\xc4\x85 draug\xc4\x99 Liz\xc4\x85 gyventi normal\xc5\xb3 gyvenim\xc4\x85. Paskutiniame kadre parodomas Semas, kuris \xc5\xbei\xc5\xabri pro lang\xc4\x85 \xc4\xaf savo brol\xc4\xaf, tuo metu valgant\xc4\xaf vakarien\xc4\x99.'